Publication: Magyar Közlöny
Issue: MK-2002-32 (Year: 2002, Number: 32)
Era: 1990-2004
Section: a) korszerûsítését az 1006/2001. (II. 12.) Korm. határozatban foglalt általános szabályok szerint, és
Paragraph Index: 358

3. A kormányzati oldal nem fogadta el a munkaadói oldal azon javaslatát, hogy a rendelettervezetbõl kerüljön ki az a megállapítás, hogy az adott tevékenységre vonatkozó országos, átlagos személyi alapbérnél lényegesen alacsonyabb bérért a külföldi munkavállaló nem foglalkoztatható, illetve az engedély iránti kérelmet el kell utasítani. A munkaadói oldal külföldi munkavállaló esetében is a magyar munkavállalókra érvényes mindenkori minimálbért fogadja el törvényes korlátként a munkabér meghatározásánál. Az álláspont kormányzati oldalról történõ elutasítása miatt a munkaadói oldal a rendelettervezetet e külön véleményével fogadta el. A kormányzati oldal nem támogatta a munkavállalói oldal azon javaslatát, hogy olyan döntési mechanizmus kialakítására kerüljön sor az Országos Munkaügyi Tanácson belül, amely biztosítja a szociális partnerek együttdöntési jogát a kvóta megállapítását illetõen. Ugyanakkor nem zárkózott el attól, hogy a külföldiek magyarországi foglalkoztatási feltételeinek kialakításában a szociális partnerek érdemi módon részt vegyenek.

Source: https://magyarkozlony.hu/hivatalos-lapok/2951e7fc2d136056b1acc36c2b3fa56e66aee58b/dokumentumok/ddfeedad1b5b18663dd34c944197ef667fd74b16/letoltes